A Unison Tour Céline Dion kanadai énekesnő harmadik koncertkörútja volt, mely a Unison című albumának népszerűsítésére zajlott 1990. október 10. és 1991. október 9. között. Az énekesnő a körút során 75 koncertet adott Kanada városaiban.

Háttér

A turné három szakaszból állt. Az első szakasz Québec tartományban zajlott, 1990 októberében indult Drummondvilleben, és 1990. december 6-án fejeződött be Québec városában. Az első szakasz során, 1990. október 13-án történt meg második alkalommal, hogy az énekesnő elveszítette hangját (az első az Incognito tournée idején történt). Gégegyulladása miatt Dion következő három montreali koncertjét (október 16-18) el kellett halasztania.

1990. december 20-án jelentették be, hogy a turnéban két hónapos szünetet tartanak, mert az énekesnő még nem gyógyult meg. A Québec, Sherbrooke, Ottawa és Trois Rivieres városaiban tartandó januári-februári koncerteket áthelyezték tavaszra.

A második szakasz Kanada angol nyelvterületein folyt 1991. február és április között.

A harmadik szakaszban május 19. és október 9. között 25 városban 37 koncertet adott az énekesnő. A québeci rész 1991. augusztus 31-én fejeződött be Québec városában.

Dalok
 Love by Another Name
 If Love Is Out the Question
 Have a Heart
 Délivre-moi
 D'abord, c'est quoi l'amour?
 I Feel Too Much
 Hello Mégo
 Can't Live with You, Can't Live Without You
 Calling You
 (If There Was) Any Other Way
 The Last to Know
 Unison
 Where Does My Heart Beat Now

Közreműködők

Alkotók
 Menedzsment: René Angélil, Feeling Productions Inc.
 turnészervező: Suzanne Gingue
 világítás design: Yves Aucoin
 világítási vezető: Eric Lapointe
 Intellabeam technika: Steve Baird
 világítás technika: Adrian Pascau
 hang: Yves Savoies
 kijelzők: Charles Ethier
 Band Gear: Jean-François Dubois

Zenészek
 billentyű, ének, gitár: Claude "Mégo" Lemay
 dob: Peter Barbeau
 bőgő: Sylvain Bolduc
 billentyű: Yves Frulla
 gitár: Pierre Gauthier

Források

További információk

Céline Dion
Turnék 1990-ben
Turnék 1991-ben